Liverpool snudde mot Tottenham – Klopp avdramatiserer Salah-skade
Harry Kane ga nemlig Tottenham en drømmestart. Heung-min Son banket til fra distanse, via Dejan Lovren og i stolpen. Kane snek seg frem på returen og headet inn 1 – 0 til gjestene før minuttet var spilt. – Jeg følte at det var min feil, fordi jeg ga vekk ballen, sier Liverpool-kaptein Jordan Henderson til Sky Sports. les ogsåLiverpool trykket voldsomt på i den første omgangen, og det var nesten utrolig at de ikke fikk ballen i mål. De fortsatte i samme sporet i andre omgang, men kunne også kommet under 0 – 2 da Son rundet keeper og satte ballen i tverrliggeren. VG Live: Vi fulgte kampen minutt for minutt Et drøyt kvarter før slutt gikk Sadio Mané i bakken innenfor Tottenhams sekstenmeter. Dommer Anthony Taylor tenkte seg om et øyeblikk, før han pekte på krittmerket. – Det er rett og slett litt klønete, mente TV 2-ekspert Solveig Gulbrandsen om Serge Aurier, som sparket ned Mané da han skulle klarere. Fra ellevemeteren tok Mohamed Salah ansvar og banket ballen i mål. les ogsåDen argentinske veggen Paulo Gazzaniga, som hadde reddet en rekke gode avslutningsforsøk tidligere i kampen, ble stående på hælene midt i mål og så på at ballen gikk i nettet en meter til side for føttene hans. – Jeg syntes det var helt korrekt avgjørelse, sier Sadio Mané til Sky Sports, som kåret ham til banens beste spiller. I bakgrunnen var det noen som ropte «diving», men Mané bare flirte. – Det var en lettelse, men jeg synes vi fortjente det, sier kaptein Henderson om seieren. les ogsåTotalt hadde Liverpool hele 13 avslutninger på målet til Tottenham. – Det er ekstremt mye, slo Erik Thorstvedt fast i TV 2s studio. På tampen av kampen måtte Mohamed Salah forlate banen med det som så ut til å være en ankelskade. Han forlot imidlertid banen for egen maskin. – Det er bare en gammel skade. Han kan trene og alt sånt, men det var en veldig intens kamp. Det gjør vondt på slutten av kampen, men det er bare smerte, sier Klopp til TV 2 om Salahs skade, og omtalte det som «ikke alvorlig». Seieren betyr at Sadio Mané – og flere andre – fremdeles ikke har tapt en Premier League-kamp på Anfield. Tottenham klarer fremdeles ikke å vinne på Merseyside. – Det er vanskelig sted å komme, sier Harry Kane til TV 2.Champions League Europaliga Nedrykk
(Liverpool – Tottenham 2 – 1) Kaptein Jordan Henderson tok ansvar da lagkameratene misbrukte flere kjempesjanser, før Mohamed Salah avgjorde fra krittmerket.